Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 150

3. A szakképesítéssel rokon szakképesítés A munkakör, foglalkozás OKJ azonosító száma megnevezése 71 8912 01 Rendõrszervezõ (tiszt) III. A szakképesítés szakmai követelményei A határrendész szervezõ (tiszt) a határrendészeti, határforgalmi, idegenrendészeti, a bûnügyi felderítõ, valamint az ügyeleti szakismeretek alkalmazásának területén: — ismeri a Határõrség szervezeti felépítését, tagozódását, általános és speciális feladatait, az egyes szervezeti egységek helyét, szerepét, kapcsolati, információ- és nyilvántartási rendszerét, sajátos munkaszervezõdését, a határrendészeti tevékenység alapvetõ munkafázisait; — jellemezni tudja a Határõrség ügyeleti nyilvántartási rendszerét, azon belül a Határõrség (BM) információs rendszerének felépítését, mûködésének szabályozóit, az ügyeleti szolgálatok feladatrendszerét (jogait és kötelességeit), a rendészeti szervekkel kialakított együttmûködést, a Határõrség rendészeti nyilvántartásának feladatait; — ismeri a határrendészeti szolgálatok, valamint a bûnüldözési feladatok teljesítésébe bevonható társszervek és társadalmi szervezetek közötti együttmûködés lehetõségeit, a Határõrség nemzetközi kapcsolatrendszerét, az ide vonatkozó jogi és szakmai elõírásokat, ajánlásokat; — ismeri a Határõrséget érintõ nemzetközi sztendereket, a határrend, közrend és közbiztonság, a bûnmegelõzés és bûnüldözés magyarországi sajátosságait, a bûnözés okait, az aktuális bûnügyi helyzet elemeit; — felismeri a Határõrség szempontjából speciális bûncselekményeket, azok elkövetõit, a bûnözõk konspirációs módszereit; — tájékozott a bûnüldözõ munkában felhasználható eszközök és módszerek alkalmazásában; — szakmai munkája során végrehajtja a bûnügyi felderítõ és vizsgálati munkát; — közremûködik a struktúrájában és módszereiben változó szervezett bûnözés visszaszorításában; — ismeri és önállóan képes megfogalmazni a szabálysértési törvény szabályait; — ismeri a vezetõi munka alapelveit, a határrendészeti menedzsment specialitásait, irányítja és vezeti a rábízott határõr erõket; — képes a rendkívüli események kivizsgálására, a személyügyi feladatok végzésére, a parancsnoki ellen- õrzésre, a munkaértekezletek megtartására, továbbá a szakmai és egyéb együttmûködésbõl adódó feladatok végrehajtására; — jártas a határõr szakterület munkájához kapcsolódó adatszerzõ, feldolgozó, nyilvántartó, elemzõ és értékelõ tevékenység folytatásában; — tájékozott a határõrszolgálat szervezéssel és tervezéssel összefüggõ feladatainak végrehajtásában, a szolgálati okmányok elõírásszerû és pontos kitöltésében, vezetésében, az információs rendszerek nyújtotta lehetõségek hatékony felhasználásában; — alkalmazza a határõrizeti, határforgalmi, határvédelmi gyakorlati munka során felhasználható korszerû és speciális mûszaki és számítástechnikai eszközöket; — önállóan képes a különbözõ határrendészeti szakterületek speciális szabályainak alkalmazására, a felmerülõ szakmai problémák szakszerû megoldására. A határrendész szervezõ (tiszt) a büntetõjogi, a büntetõeljárás-jogi, valamint az államtudományi ismeretek alkalmazásának területén: — ismerje azokat a büntetõjogi alapelveket, amelyek birtokában — kiegészítve ezeket gyakorlati tapasztalataival — képes a speciális jogalkalmazói feladatokat ellátni; — képes alkalmazni a magyar büntetõeljárás-jog szabályait, ismeri a büntetõeljárás-joggal kapcsolatos alapfogal- 2003/39. szám makat, a büntetõeljárás alapelveit, a büntetõeljárás alanyait, azok jogait és kötelezettségeit, valamint a büntetõügyekben eljáró hatóságok hatáskörére, illetékességére vonatkozó szabályokat; — ismeri a büntetõ bírósági eljárás szabályait, a rendes és rendkívüli jogorvoslatok alkalmazásának elveit és gyakorlatát, valamint a külön eljárás és a különleges eljárás formáit; — ismeri a Magyar Köztársaság társadalmi rendszerét, államszervezetének felépítését, mûködését, az egyén viszonyát az államhoz minden olyan kérdésben, amely a politikai és jogi kulturáltság szerves részét képezi; — ismeri a magyar közigazgatás szervezeti rendszerét, ezen belül az államigazgatás és az önkormányzati igazgatás intézményrendszerét, a közigazgatás sajátos tevékenységfajtáit, különös tekintettel a határrendészeti igazgatás speciális tevékenységére; — ismeri a közigazgatás személyi állományára vonatkozó jogszabályokat, az alapvetõ jogokat és kötelezettségeket, felelõsségük sajátos rendszerét; — ismeri a jogállamiság lényegét, az alapvetõ emberi, állampolgári jogok védelmére vonatkozó szabályokat, képes azok betartására és betartatására; — ismeri az alapvetõ emberi, állampolgári jogok és a határrendészeti tevékenység összefüggéseit, az ide vonatkozó jogszabályokat; — képes alkalmazni a büntetõeljárás során a bizonyításra vonatkozó általános szabályokat, a bizonyítási eszközöket; — önállóan képes határrendészeti tevékenysége során a törvényességet érvényre juttatni; — képes eldönteni, hogy milyen esetekben indítható büntetõeljárás. A határrendész szervezõ (tiszt) a kriminológiai ismeretek alkalmazásának területén: — ismeri a különbözõ bûncselekmény-csoportokat, az egyes bûncselekményekre és az elkövetõkre vonatkozó kriminogén tényezõket; — ismeri az egyes bûncselekményi kategóriák oksági tényezõit és hatékony megelõzésük feladatait, valamint azoknak a negatív társadalmi jelenségeknek és bûnelkövetõi kategóriáknak a jellemzõit, amelyek a bûnözéssel általában összefüggésben vannak, továbbá a bûnmegelõzés szerepét, jelentõségét. A határrendész szervezõ (tiszt) a kriminalisztikai ismeretek alkalmazása során: — felismeri a bûncselekmények elkövetése során létrejött nyomok és elváltozások keletkezési mechanizmusát, azok felkutatásának, rögzítésének és felhasználásának lehetõségeit, módszereit; — felismeri a bûncselekmények során bekövetkezett elváltozások közötti összefüggéseket és azokból helyes következtetéseket tud levonni; — ismeri a nyomozási cselekményeket, azok végrehajtásának taktikai szabályait és célszerû alkalmazásának módjait, valamint a bizonyítás érdekét szolgáló adatgyûjtés megszervezésének és felhasználásának elõírásait; — jártas a nyomozás tervezésének, szervezésének elméleti és gyakorlati kérdéseiben, ismeri az egyes bûncselekményfajták elkövetési formáit, eszközeit, módjait, a bûnözõk elkövetési magatartását és taktikáját; — alkalmazza az egyes bûncselekmények nyomozása során foganatosítható nyomozási cselekményeket és azok speciális taktikai szabályait. A határrendész szervezõ (tiszt) a pszichológiai ismeretek alkalmazása területén: — ismerje az emberek közötti interakciókat, interperszonális kapcsolatokat, kommunikációs és metakommunikációs megnyilvánulásokat; — tanúsítson a határrendészeti intézkedések, valamint munkája során toleranciát, empátiát, és képes legyen a kontrollált magatartásra. IV. A szakképesítés vizsgáztatási követelményei Az iskolarendszeren kívüli szakképzést záró határrendész szervezõ (tiszt) szakmai vizsgát a szakmai vizsgáztatás általános szabályairól és eljárási rendjérõl szóló 26/2001. (VII. 27.) OM rendelet elõírásai szerint kell szervezni és végrehajtani. A szakmai vizsgát a belügyminiszter által feljogosított szakképzõ intézményben, az intézmény mellett mûködõ vizsgabizottság(ok) elõtt kell letenni.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes